Gergő Iváncsik

Gergő Iváncsik (født 30. november 1981 i Győr) er en ungarsk håndballspiller. Iváncsik, som er kantspiller, spiller for den ungarske klubben MKB Veszprém KC, samt landslagshåndball for Ungarn.

 Karriere 
 Klubbkarriere 
Iváncsik startet karrieren i Győri ETO FKC, hvor han også hadde sin profesjonelle debut i 1998. Spilleren ble tidlig oppdaget av den ungarske toppklubben MKB Veszprém KC, og han signerte for dem i 2000. Iváncsik, som har vært i klubben siden da, har vunnet en rekke mesterskap og turneringer, blant disse Cupvinnercupen i håndball for 2008.

 Landslagskarriere 
Iváncsik vant junior-EM i 1999, og ledet laget til en fjerdeplass i junior-VM i 2001. Iváncsik spilte første A-lagskamp mot Østerrike 26. oktober 2000. Iváncsik har deltatt i fem VM-sluttspill (2003, 2007, 2009, 2011 og 2013), samt seks EM-sluttspill (2004, 2006, 2008, 2010, 2012, 2014).«Magyarok a férfi világbajnokságokon, érmesek», nemzetisport.hu, 27. januar 2013. Besøkt 26. januar 2014  Han har også representert Ungarn i de olympiske leker to ganger, i 2004 og 2012, hvor begge endte med en fjerdeplass.«Gergő Iváncsik» , profil på sports-reference.com. Besøkt 26. januar 2014 

 Privat 
Gergő Iváncsiks far, Mihály Iváncsik, er en tidligere landslagsspiller i håndball.«Többgenerációs kézilabdacsalád» , av Pincési László, origo.hu, 24. desember 2008. Besøkt 26. januar 2014  Iváncsik har også to yngre brødre, Tamás Iváncsik og Ádám Iváncsik som begge er profesjonelle håndballspillere og har spilt landskamper.

Iváncsik er gift og har ett barn.

 Referanser 

 Eksterne lenker 

 «Iváncsik Gergő» profil på MKB Veszprém KCs hjemmeside 

Kategori:Ungarske håndballspillere
Kategori:Deltakere for Ungarn under Sommer-OL 2004
Kategori:Håndballspillere under Sommer-OL 2004
Kategori:Spillere i Håndball-EM 2006 for menn
Kategori:Spillere i Håndball-VM 2007 for menn
Kategori:Spillere i Håndball-EM 2008 for menn
Kategori:Spillere i Håndball-VM 2009 for menn
Kategori:Spillere i Håndball-EM 2010 for menn
Kategori:Spillere i Håndball-VM 2011 for menn
Kategori:Spillere i Håndball-EM 2012 for menn
Kategori:Deltakere for Ungarn under Sommer-OL 2012
Kategori:Håndballspillere under Sommer-OL 2012
Kategori:Spillere i Håndball-VM 2013 for menn
Kategori:Spillere i Håndball-EM 2014 for menn
Kategori:Spillere i Håndball-EM 2016 for menn
Kategori:Personer fra Győr